rlitschk/wikidir huggingface dataset:
Johann Christoph Friedrich Bach (* 21. Juni 1732 in Leipzig; † 26. Januar 1795 in Bückeborg) weer een düütschen Muskant un Komponist. Johann Christoph Friedrich weer een Söhn vun Johann Sebastian Bach un sien tweete Froo Anna Magdalena. Vun dat Jahr 1758 af an weer he bi den Fürsten vun Bückeborg Hoff-Kapellmeister. He hett Motetten, Kantaten, Oratorien, Kamermusik un Stücken för dat Klaveer schreben. Sien Ökelnaam weer de Bückeborger Bach.
De Ornithologie (ooldgr. ὄρνῑθ- [órnῑth-], Stamm vun ὄρνις [órnis] – „Vagel“ –, un λόγος [lógos], „Begripp“, „Woort“) oder Vagelkunne is de Twieg in de Wetenschop vun de Zoologie, de sik mit Vagels befaten deit. De Vagels (Aves) sünd mit um un bi 10.000 Aarden een vun de Klassen mank de Warveldeerten, wo de meisten Aarden tohören doot. De Ornithologie sett sik unner annern mit de Physiologie, de Taxonomie, de Ökologie ut'neen un unnersocht, wat dat mit de Vagels up sik hett un wie se sik upföhren doot. En sunnerlich Feld up dat Ornithologen togange sünd, is dat Unnersöken vun den Vageltreck, unner annern mit Hölp vun de Ringe, wo de Vagels mit markeert weert. De Geschicht vun de wetenschoppliche Ornithologie is tominnst in dat 20. Johrhunnert in Düütschland sunnerlich mit Vagelschutz un Naturschuul verbunnen. In de Ornithologie gifft dat nich bloß Facklüde, de in de Wetenschop arbeiden doot, man ok allerhand Amateurornithologen, de to'n Deel wichtige Bidräge brocht hefft, um enkelte Aarden, Gruppen un regionale Populatschonen beter to verstahn. Ornithologie. Mehr Biller, Videos oder Audiodateien to’t Thema gifft dat bi Wikimedia Commons. Max-Planck-Institut for Ornithologie Deutsche Ornithologen-Gesellschaft Informatschonen ut de Welt vun de Vagels BirdLife International Ornithology: The Science of
Wennbossel (hoochdüütsch Wennebostel) is en lütten Oort in de Gemeen Oostereis (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Oostereis mit bi. In’n Süüdwesten von Wennbossel liggt de Ummel. Dichtbi doot de Hunnbeek un de Hollenbeek vörbifleten. De Hunnbeek münnt in’n Noordwesten in’n Rummeldeisbeek un de Hollenbeek in’n Oosten in de Baad. De Naveröörd sünd Oostereis in’n Noordoosten, Baadmöhlen mit Övelgünn in’n Oosten, Schohöben un Badenst in’n Süüdoosten, Oostertimk, Karktimk un Wentel in’n Süden, Hepst in’n Süüdwesten, Balkenweed, Ehbrook un Breddörp in’n Westen un Rohreis in’n Noordwesten. In de Franzosentied von 1810 bet 1814 hett de Oort to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Böörd Sürsen in dat Amt Zeven tohöört. Mit de Verwaltungsreform 1859 is dat ole Kaspel Sürsen ut dat Amt Zeven in dat Amt Bremervöör wesselt. Dör en Verordnung von’n 22. Juni 1859 is Wennbossel wedder an dat Amt Zeven gahn. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis
Wennbossel betekent Wennbossel, Oort in de Gemeen Steembke in’n Landkreis Neenborg, Neddersassen, Wennbossel, Oort in de Gemeen Oostereis in’n Landkreis Rodenborg, Neddersassen. Kiek ok bi: Wie’ernbossel. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ole Einar Bjørndalen (* 27. Januar 1974 in Drammen) is en ehmalger norweegsch Biathlet un blangen bi Skilanglöper. Sowohl nah Antall vun de Titel as ok nah de Gesamttall vun de Medaillen is he bi Weltmeesterschapen un Olympisch Winterspelen de spoodriekste Athlet (Stand: Februar 2014). Siet 2011 kann he as eerst männlich Biathlet Weltmeestertitel in all Disziplinen vörwiesen. Een vun sien gröttsten Erfolge fier Bjørndalen bi de Olympisch Winterspelen 2002, as he all veer dor utdragen Biathlon-Wettbewarfen bi de Mannlüüd winnen dee. In' Biathlon-Weltcup reck he de meesten Siege un wunn ok den Gesamtweltcup an' fakensten. 2011 kreeg he de Holmenkollen-Medaille, een vun de hööchsten Utteknungen in' Skisport. Wiels de Olympisch Winterspelen 2014 wurr he vör acht Johr in de Athletenkommission vun den IOC wählt. To'n Biathlonsport keem Ole Einar Bjørndalen dör sien veer Johr ölleren Bröer Dag. Gemeensam mit den darten Bjørndalen-Bröer Hans Anton weern se dat „Team Bjørndalen“. 1992 hett he sien eerste internatschonalen Rennen bi de Junioren-Weltmeesterschapen bestreeden. Hier keem he up Platz 23 (Eenzel) un 47 (Sprint). Mit de Staffel keem he up den sössten Platz. En Medaille kreeg he denn aber in dat Teamrennen, wo he den darten Platz schaff. Een Johr later, 1993 in
Freetz (hoochdüütsch Freetz) is en Dörp in de Gemeen Lengenbossel (Samtgemeen Zittens) in’n Landkreis Rodenborg, Neddersassen. In’n Noordoosten von Freetz liggt dat Töhrenholt, wat en Deel von’n Forst Borgzittens is. De Naveröörd sünd Woonst in’n Noorden, Ramshuus un Kallmoor in’n Noordoosten, de Herwigshoff un Kalf in’n Süüdoosten, Tiss in’n Süden, Zittens un Lengenbossel in’n Süüdwesten, Nüddel un Lütt Meckels in’n Westen un Vierden in’n Noordwesten. Freetz kummt 1263 as tho dem Fredesloh toeerst in de Oorkunnen vör. Von 1893 bet 1967 hett dat in Freetz en Tegelee geven, de ut Glimmertoon Tegels maakt hebbt. In de Toonkuhl sünd över de Tied ok mehrmaals ole Knaken von Waals ut dat Tertiär funnen worrn, ünner annern von Eurhinodelphis longirostris. In 1885 hebt de Anburns Johann und Hinrich Holst in Freetz een Sägewark mit Timmeree gründet. De Sägeree is 1986 upgeben worn. In’n Eersten Weltkrieg sünd 14 Soldaten ut Freetz fullen oder vermisst. In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd
De Physiologie (Vun ooldgr. φύσις phýsis ‚Natur‘ un λόγος lógos ‚Woort‘, Lehr‘) oder „Naturkunne“ is as en Twieg vun de Biologie de Lehr, de sik dor mit befaten deit, wat na de Physik un de Biochemie hen vör sik geiht in de Zellen, in dat Geweev un in de Organen vun allens, wat leven deit. Dorbi kiekt se ok dor up, wie in den ganzen Organismus allens tosamen arbeiden deit. So grenzt se sik af vun de Biochemie un vun de Anatomie. De Physiologie hett dat dor up afsehn, na Mööglichkeit vörher to seggen, wat in en System, dat unnersocht warrt (as Stoffwessel, Motorik, Kiemen, Wassen, Vermehren), passeert. Dat Woort Physiologie is um 1525 rüm vun Jean François Fernel präägt wurrn. Physioloogsch forschen un utbillen doot de Biologie, de Medizin, de Pharmazie, de Psychologie un de Sportwetenschop.
Mulmshoorn is en Dörp un Oortschop in de Gemeen Rodenborg in’n Landkreis Rodenborg, Neddersassen. In’n Noorden von Mulmshoorn liggt dat Naturschuulrebeed Glindmoor. De Naveröörd sünd Bokel in’n Noorden, Heesdörp in’n Noordoosten, Langenhörn un Westerholt in’n Oosten, Borchel, Stellmoor un Boitzen in’n Süüdoosten, Höperhöben in’n Süden un Sleßel mit Platenhoff un Bittst in’n Süüdwesten, Clünner un Horß in’n Westen un Narbn in’n Noordwesten. De Oort kummt 1320 as in ollerdeshorn toeerst in de Oorkunnen vör. Över de Twüschenform tom ulmes Horn hett sik dor denn de hüdige Naam ut billt. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Söttmer in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en, grötteren Landkreis Rodenborg worrn. De Oort is an’n 1. März 1974 mit de Gemeenreform in Neddersassen Deel von de Gemeen Rodenborg worrn. Sietdem billt dat Dörp en Oortschop mit egen Oortsraad un Oortsbörgermeester binnen de Gemeen Rodenborg. De Oortsraad hett negen Liddmaten. Mulmshoorn
Alpershusen (hoochdüütsch Alpershausen) is en lütten Oort in de Gemeen Homersen (Samtgemeen Zittens) in’n Landkreis Rodenborg, Neddersassen. De Oort höört polietsch al von öllers bi Homersen mit bi. Alpershusen liggt an’n Alpershusener Möhlenbeek kort vör de Münn in de Oost. Von links münnt de Siebeek in’n Möhlenbeek. Na Süüdwesten to liggt dat Hatzer un Sooteler Moor. De Naveröörd sünd Groot Meckels in’n Noorden, Kön’hoff in’n Noordoosten, Homersen in’n Oosten, Hanschhorst un Helsch in’n Süüdoosten, Sootel in’n Süden, Hatz, Ehsdörp un Poitzendörp in’n Westen un Rüspel, Nindörp un Volkens in’n Noordwesten. De Naam von’n Oort kummt von’n Vörnaam Albert, bedüüdt also Albert sien Huus, Albert sien Wahnsteed. In Alpershusen leeg fröher en Watermöhl, de üm 1915 rüm afreten worrn is. In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. Alpershusen is evangeelsch-luthersch präägt un
Johann Gottfried Bernhard Bach (* 13. Mai 1715 in Weimar; † 27. Mai 1739 in Sangerhausen) weer en düütschen Orgelspeler. Johann Gottfried Bernhard Bach is en Söhn vun Johann Sebastian Bach un sien eerste Fro Maria Barbara. 1735 is he Orgelspeler in Mühlhausen in Döringen wurrn. 1737 güng he nah Sangerhausen. Dor is he al 1739 in’t Oller vun 22 Jahren sturven. He hett ok Musik schreven, man vun siene Stücken is nix nahbleven.
Hanschhorst (hoochdüütsch Hanschhorst) is en lütten Oort in de Gemeen Homersen (Samtgemeen Zittens) in’n Landkreis Rodenborg, Neddersassen. De Oort höört polietsch al von öllers bi Homersen mit bi. Dicht bi Hanschhorst flütt de Alpershusener Möhlenbeek langs. Na Oosten to liggt dat Ekelmoor. De Naveröörd sünd Kön’hoff un Zittens in’n Noorden, Borgzittens in’n Noordoosten, Appel un Stemmen in’n Süüdoosten, Helsch in’n Süden, Sootel in’n Süüdwesten un Alpershusen un Homersen in’n Noordwesten. In’n Eersten Weltkrieg is een Soldaat ut Hanschhorst fullen oder vermisst. Na en Gewidder an’n 1. August 1992 is op en Hoff in Hanschorst en Füür utbraken. In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. Hanschhorst is evangeelsch-luthersch präägt un höört to dat Kaspel von de Dionysius-Kark in Zittens. För de Kathoolschen is de Hillig-Hart-Jesu-Kark in Töst tostännig, de siet 1. November
Lütt Zittens (hoochdüütsch Klein Sittensen) weer en Dörp in de Gemeen Zittens (Samtgemeen Zittens) in’n Landkreis Rodenborg, Neddersassen. Lütt Zittens weer fröher en egenstännige Gemeen, billt vondaag aver mit Groot Zittens, mit dat Lütt Zittens kumplett tohoopwussen is, den Oort Zittens. För Infos över den aktuellen Oort, kiek bi Zittens. Lütt Zittens liggt an dat linke Över von de Oost. De Öörd ümto sünd Tiss un Borgzittens in’n Noordoosten, Appel in’n Süüdoosten, Homersen mit Hanschhorst in’n Süüdwesten, Kön’hoff in’n Westen un Groot Zittens in’n Noordwesten. In’n Eersten Weltkrieg sünd söven Soldaten ut Lütt Zittens fullen oder vermisst. In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. 1960 is Lütt Zittens denn mit Groot Zittens to de ne’e Gemeen Zittens tohoopleggt worrn. Lütt Zittens is evangeelsch-luthersch präägt un höört to dat Kaspel von de
De Kön’hoff (hoochdüütsch Königshof) is en Hoff in de Gemeen Zittens (Samtgemeen Zittens) in’n Landkreis Rodenborg, Neddersassen. De Oort höört polietsch al von öllers bi Groot Zittens mit bi. De Kön’hoff liggt an de Oost. En Stück in’n Noordwesten münnt de Ramm in de Oost. De Naveröörd sünd Nüddel in’n Noorden, Groot Zittens in’n Noordoosten, Lütt Zittens in’n Oosten, Appel in’n Süüdoosten, Hanschhorst in’n Süden, Homersen un Alpershusen in’n Süüdwesten, Volkens un Nindörp in’n Westen un Groot un Lütt Meckels in’n Noordwesten. Bi’n Kön’höff liggt en olen Ringwall von en fröhere Borg. In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. As 1960 Lütt Zittens mit Groot Zittens to de ne’e Gemeen Zittens tohoopleggt worrn sünd, is ok Kön’hoff Deel von disse Gemeen worrn. Kön’hoff is evangeelsch-luthersch präägt un höört to dat Kaspel
Maikel Leonardus Theodorus van der Vleuten (* 10. Februar 1988) is en nedderlannsch Springrieder. In' Februar 2012 befunn he sück up Rang 20 vun de Springrieder-Weltranglist. Bither is van der Vleuten all bi söss Europameesterschapen antreden, twee in de Öllersklass vun de Junioren, veer as Jung Rieder. Bi de Olympisch Spelen 2012 in London hett he mit der nedderlannsch Equipe de Sülvermedaille wunnen. In't Eenzel keem he up Platz 37. He is de Söhn vun den nedderlannschen Springrieder Eric van der Vleuten. 2x Rabo Talent vun dat Johr (2006, 2010) Cabanza (*1998), Holsteener, Bruun, Wallach, Vader: Caretino, Modervader: Palton Chellanka Z (*2001), Zangersheide, bruun Stute, Chellano Z x Concorde Dargita Z (*1997), Zangersheide, Fuchsstute, Dutch Capitol x Orthos Eureka (*2004), BWP, Schimmelstute, Quidam de Revel Sapphire (*1999), KWPN, Schimmelstute, Vader: Mister Blue, tovör vun Jack Ansell reeden. Tattoo (*2000), KWPN, bruun Stute, Numero Uno x Lux Z Unique (*2001), KWPN, Rappstute Verdi (*2002), KWPN, bruun Hingst, Vader: Quidam de Revel, Modervader: Landgraf I Veumonia (*2002), KWPN, Schimmelstute, Numero Uno x Joost Vleut (*2002), KWPN, dunkelbruun Hingst, Quick Star x Cantus Olympisch Sömmerspelen 2012, London: mit Verdi 2. Platz mit de Mannschap un 37. Platz in't Eenzel Europameisterschapen: 2004, Vilmoura: mit
Wilhelm Friedemann Bach (* 22. November 1710 in Weimar; † 1. Juli 1784 in Berlin) weer en düütschen Muskant un Komponist. Wilhelm Friedemann Bach is de öllste Söhn vun Johann Sebastian Bach un sien eerste Fro Maria Barbara. Dat warrt seggt, he harr von Bach siene Söhns an’n meisten Talent. Man he keem nich so richtig in’e Gängen mit sien Leben. Just so, as siene jüngeren Bröder besöch he de Thomasscholen in Leipzig. Later hett he en korte Tiet studeert. 1733 güng he nah Dresden. Dor is he Orgelspeler an de Sophienkarken wurrn. 1746 is he beropen wurrn as Musikdirektor an de Marienkarken in Halle. Dor hett he bit 1764 arbeit. Vun dor af an harr he keen blieben Stäe un hett vun’e Hand in’n Mund leevt. Mit Konzerten, Komponeren un Unnericht verdeen he sik sien Broot. Vun 1770 af an leev he in Brunswiek. 1774 trock he nah Berlin. Dor is he denn as en armen, poveren Mann sturven. Sien Ökelnaam weer de Dresdner Bach oder ok de Bach ut Halle. He hett Stücken för Orgel, Klavier un Orchester schreven, dorto geistlich un weltlich Vokalmusik. Wilhelm Friedemann Bach. Mehr Biller, Videos oder Audiodateien to’t Thema gifft dat bi Wikimedia
En Taxonomie (ooldgr. τάξις táxis ,Ordnung’ Reege un νόμος nómos ,Gesett’) is en eenheitlich Verfohren oder Modell, na dat Objekte na bestimmte Kriterien indeelt un in’e Reege brocht weert. Dor weert se in sunnerliche Kategorien oder Klassen (ok Taxa nömmt) bi insorteert. As en Twieg vun Biologie befaat sik de Taxonomie dor mit, wie allens, wat leven deit (un ok de Viren) mit’nanner verwandt is un sorteert dat in en Systematik in. Düt Insorteern in en hierarchisch System passeert so, datt all Organismen (un Viren) mit en sunnerlichen Rang verbunnen weert, as Aart, Geslecht oder Familie. En Taxon is in de Biologie en Grupp vun Organismen (oder Viren), de gemeensame Kennteken upwiesen doot un sik so vun annere Gruppen unnerscheedt. Mit dat Upstellen vun Taxa befaat sik de Taxonomie un geiht bi, de Organismen wetenschopplich in to delen. Dor hollt se sik an internatschonale Regeln for de bioloogsche Nomenklatur bi. Taxonoomsche Utbildung is en wichtigen Deel vun dat Studium in de organismische Biologie. . Dör dat Afgrenzen vun de sunnerlichen Taxa warrten Klassifikatschoon in en bestimmte Reege upstellt: De Slötel to de ganze Saak is hier de Aart (Species) bi. En bioloogsche Aart is en Grupp vun natüürliche Populatschonen, de
Taxon (dat, Pl.: Taxa; vun ooldgr. τάξις táxis, Ordnung, Reege) is in de Biologie en Grupp vun Lebewesen, de as en systemaatsche Eenheit ankeken warrt. Meist hett de Grupp ok en egen Naam. Wie de wetenschoppliche Naam for de Taxa tostanne kummt, dor stellt de bioloogsche Nomenklatur Regeln for up. Wie de enkelten Organismen up Grundlaag vun ehre Verwandschop mit'nanner in en hierarchisch System insorteert weert, dor befaat sik de akadeemsche Disziplin vun de Taxonomie mit. Se hollt sik dor an dat bi, wat bi de Forschung in de bioloogsche Systematik rutkamen is. Vunwegen, datt Forschers nich jummers eene Meenung sünd in de Fragen, wie de Organismen tohopen hören doot, passeert dat fökener, datt de wetenschopplichen Naams vun de Taxa sik verscheelt un datt de Gruppen anners tohopen stellt weert. Faken kriegt de Taxa Naams, de ut ole Traditschoon vun de latiensche oder greeksche Spraak hernahmen sünd. En Taxon, wat so en Naam kregen hett, warrt „nominell Taxon“ nömmt. Erwin J. Hentschel, Günther H. Wagner, Zoologisches Wörterbuch, 6. Uplage, Gustav Fischer Verlag, Jena, 1996 up Siet 427
Disse Artikel is man blots en Stubben. Du kannst Wikipedia helpen un em verbetern. En Organismus oder Lebewesen/Leevwesen is in de Biologie en lebennig Wesen mit egen Stoffwessel. Veelzellers (Deerter), Planten, Swämme un Bakterien sünd vundeswegen Organismen, gegen Viren un Prionen over, de allgemeen nich as Organismus ankeken weert. In den Tosamenhang, wo dat Woort Organismus in bruukt warrt, geiht dat meist um de Funktschoon vun dat Leven: Dor warrt dat Wesen bi ankeken as en Tohopenspeel (System) vun chemische Reaktschonen un physische Vörgäng. Up düsse Aart befaat sik de Biologie, de Physiologie, de Biochemie, de Molekularbiologie un de Biophysik dor mit. Fudderhen kann ok unnersocht weern, wie Organismen mitn’anner leven un torechtkamen doot un wie se sik in ehre Umwelt torecht finnt (Ethologie un Ökologie). Organismen könnt up allerhand verscheden Niveaus unnersocht weern: molekular, na de Zellen hen, na de Struktur vun dat Geweev (Histologie), up dat Niveau vun de Organe oder Organsysteme, een kann dat enkelte Wesen unnersöken, man ok de Populatschoon oder dat Ökosystem. Blangen dat Woort Organismus warrt woll ok dat hoochdüütsche Lehnwoort Lebewesen bruukt. Up Platt kann dor denn woll ok Leevwesen vun maakt weern.
Rugenbarg (hoochdüütsch Rugenberg) is en Hoff in de Gemeen Deins (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Deins mit bi. Vondaag warrt de Hoff Rugenbarg mehrstendeels to Rohr tellt. En poor hunnert Meter in’n Süden flütt de Duxbeek langs. De Naveröörd sünd Hastenbeek, Ölkershusen un Hogenfeld in’n Noordoosten, Winnershusen un Ohrel in’n Oosten, Annerlingen in’n Süüdoosten, Haßel in’n Süden, de Hoff Rohr, Sürsen un Parnwinkel in’n Süüdwesten un Deins in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Sürsen in’n Kanton Sürsen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Sürsen in’n Kanton Zeven. De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör un na 1932 in’n ne’en, grötteren Kreis Bremervöör. 1977 is dat Deel von’n Landkreis Rodenborg worrn. Rugenbarg hett von öllers to de Gemeen Deins tohöört. Von 1967 bet 1974 hett de Gemeen Deins to de ole Samtgemeen Sürsen tohöört. De is an’n 1. März 1974 mit de Gemeenreform in
Rohr (hoochdüütsch Rohr) is en lütten Oort in de Gemeen Deins (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Deins mit bi. Vondaag warrt mehrstendeels ok de Hoff Rugenbarg un en poor annere Hööv mit to Rohr tellt. En poor hunnert Meter in’n Süden flütt de Duxbeek langs. De Naveröörd sünd de Hoff Rugenbarg, Hastenbeek, Ölkershusen un Hogenfeld in’n Noordoosten, Winnershusen un Ohrel in’n Oosten, Annerlingen in’n Süüdoosten, Haßel in’n Süden, Sürsen un Parnwinkel in’n Süüdwesten un Deins in’n Noordwesten. In de Franzosentied von 1810 bet 1814 hett de Oort to de Mairie Sürsen in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör un na 1932 in’n ne’en, grötteren Kreis Bremervöör. 1977 is dat Deel von’n Landkreis Rodenborg worrn. Rohr hett von öllers to de Gemeen Deins tohöört. Von 1967 bet 1974 hett de Gemeen Deins to de ole Samtgemeen Sürsen tohöört. De is an’n 1.
Gooshuus (hoochdüütsch Gosehus) is en Hoff in de Gemeen Sandbossel (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Sandbossel mit bi. Gooshuus liggt dicht bi de Oost. De Naveröörd sünd Sandbossel in’n Noorden, Falje in’n Oosten, Stoppelheid un Ochenhusen in’n Süüdoosten, Olenborg in’n Westen un Mintenborg in’n Noordwesten. In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör un na 1932 in’n ne’en, grötteren Kreis Bremervöör. 1977 is dat Deel von’n Landkreis Rodenborg worrn. Gooshuus hett von öllers to de Gemeen Sandbossel tohöört. Von 1965 bet 1974 hett de Gemeen Sandbossel to de ole Samtgemeen Sürsen tohöört. De is an’n 1. März 1974 mit de Gemeenreform in Neddersassen oplööst worrn. Sietdem höört dat Rebeed to de gröttere Gemeen Sandbossel in de gröttere Samtgemeen Sürsen. Gooshuus is evangeelsch-luthersch präägt un höört to dat Kaspel
Lüttbossel (hoochdüütsch Klein Bostel) is en lütten Oort in de Gemeen Bremervöör in’n Landkreis Rodenborg, Neddersassen. De Oort höört polietsch al von öllers bi Minst mit bi. Lüttbossel liggt dicht bi de Oost. De Naveröörd sünd Minst in’n Noorden, Bevern mit Bokel in’n Noordoosten, Plönjeshusen in’n Oosten, Bockhorst in’n Süüdoosten, Sandbossel in’n Süden, Mintenborg in’n Süüdwesten, Klenkendörp in’n Westen un Fohrendörp in’n Noordwesten. De Tosatz Lütt kummt dorvon, dat dat gröttere Sandbossel fröher ok Bossel nöömt worrn is. In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör. 1977 is dat Deel von’n Landkreis Rodenborg worrn. De Oort is an’n 1. März 1974 as Deel von de Gemeen Minst mit de Gemeenreform in Neddersassen an de Gemeen Bremervöör kamen. Lüttbossel is evangeelsch-luthersch präägt un höört to dat Kaspel von de Lamberti-Kark in Sürsen. För de Kathoolschen is de St.-Michaelskark